Tottenham Hotspur F.C.

Tottenham Hotspur Football Club er en engelsk fodboldklub som spiller i den øverste række, Premier League. Klubben refereres ofte som Spurs. Klubbens hjemmebane er Tottenham Hotspur Stadium som er beliggende i Tottenham i det nordlige London. Klubben blev stiftet i 1882 og var det første hold i det 20. århundrede i England, der både vandt det engelske mesterskab og pokalturneringen (FA Cup), The double (1960/61). På verdensplan menes det at klubben har omkring 20 millioner fans.

Klubben var det første hold fra England, der vandt en europæisk cupturnering. Det skete i sæsonen 1962-63, da man slog Atletico Madrid med 5-1 i finalen i den nu hedengangne Europa Cup for pokalvindere.

Klubbens motto lyder på engelsk, "To Dare Is To Do" og på latin lyder det "Audere est Facere" . På dansk kan dette motto bedst oversættes til "At Turde Er At Gøre". Klubben oplevede sin første (og største) storhedstid i 60'erne, hvor holdet med den såkaldte "Push and Run" (flydende pasningsspil) spillestil bragte den kontinentale fodboldstil til England, hvor det ellers var kutymen at spille såkaldt "Kick and Rush" (høje lange bolde). Den seneste storhedstid var i begyndelsen og midten af 1980´erne, hvor klubben vandt UEFA Cuppen og to gange FA Cuppen indenfor 3 år.

Tottenham var også en af de første engelske klubber, der hentede udenlandske stjerner til landet. Således blev de to argentinske verdensmestre fra 1978, Osvaldo Ardiles og Ricardo Villa, hentet til klubben. Dette var en tidlig smagsprøve på mange af de udenlandske stjerner, som senere skulle ændre og dominere det britiske spil.

Profiler 
Klubben har en klar filosofi om at opfostre engelske talenter, og ellers købe dem i mindre klubber. Klubben har derfor en lang række spillere, som optræder på det engelske landshold. Jermain Defoe, Aaron Lennon, Jermaine Jenas, Kyle Walker, Andros Townsend, samt Michael Dawson har alle spillet landskampe for England, mens Jake Livermore og Harry Kane har repræsenteret det engelske U21 landshold. Pt. er de største profiler Hugo Lloris, Son Heung-min, Pierre Emile Højbjerg, Harry Kane, og Tanguy Ndombele

Efter at have sluttet sæsonen 2005/06 på en 5. plads i ligaen blev der handlet i stor stil i sommerpausen inden sæsonen 2006/2007. Klubben købte blandt andre bulgareren Dimitar Berbatov for 119 millioner kr. i Bayer Leverkusen og ivorianeren Didier Zokora, der kostede 45 mio. kr. hos franske Saint-Étienne. Modsat solgte Spurs Michael Carrick, der blev det mest indbringende salg i klubbens historie på daværende tidspunkt, da Manchester United betalte £18.4 mio. for den engelske landsholdsreserve. Dette er senere blevet overgået først ved salget af Robbie Keane til Liverpool F.C. for £20.3 mio, senere salget af Dimitar Berbatov til Manchester United for £30.75 mio. Senest salget af verdens dyrest handlede fodbold spiller Gareth Bale for £85,3 mio. Robbie Keane vendte dog tilbage til Tottenham allerede efter et halvt år i Liverpool F.C. for en anslået pris på omkring 150 millioner kroner.

Tottenham har fået den svenske Kulusevski på lån fra Juventus, og han har gjort det godt i den sidste halvsæson, efter han kom i januar.

Tottenham er allerede begyndt i transfervinduet her til sommer 2022, og deres køb er kroatiske Ivan Perisic fra Inter, og engelske Fraser Forster fra Southampton, der har fortid i Newcastle.

I september 2020 blev det annonceret, at tidligere Tottenham-spiller Gareth Bale vendte tilbage til klubben på en et-årig lejeaftale fra Real Madrid.  Omtrent samtidig blev tidligere forsvarsspiller Ledley King ansat som ny assistenttræner med ansvar for for holdets forsvar.

Ejerforhold og ledelse 
Klubbens aktiemajoritet ejes af ENIC International Ltd., som er ejet af forretningsmændene Joe Lewis og Daniel Levy. Sidstnævnte har været bestyrelsesformand for klubben siden 2001.

Spilledragter

Farver 
Den første hvide Tottenham trøje stammer tilbage fra slutningen af 1800-tallet.

Tøjsponsorer 
Tottenham har siden 1978 haft en tøjsponsor tilknyttet. Det har igennem tiden været følgende mærker

 1978-1980: Admiral
 1980-1985: Le Coq Sportif
 1985-1991: Hummel
 1995-1999: Pony
 1999-2002: Adidas
 2002-2006: Kappa
 2006-2012: Puma
 2012-2017: Under Armour
 2017-2018: Nike
2018-2019: Nike
2019-2020: Nike
2020-2021: Nike

Hovedsponsorer 
Tottenham havde frem til 1983 ingen hovedsponsor på deres trøjer. Dette ændrede sig da Holsten blev første firma på maven af en Tottenham trøje og siden har der være følgende hovedsponsorer

 1983-1985: Holsten Brewery
 1995-1999: Hewlett-Packard
 1999-2002: Holsten
 2002–2006: Thomson Holidays
 2006–2010: Mansion.com
 2010–2011: Autonomy Corporation (kun gældende for Premier League)
 2011–2013: Aurasma1 (kun gældende for Premier League)
 2010–2013: Investec (gældende for internationale og cup-kampe)
 2013–2014: Hewlett-Packard (kun gældende for Premier League)
 2013–2014: AIA (gældende for internationale og cup-kampe)
 2014–: AIA

Rekorder 
 All-time topscorer: Jimmy Greaves (266 mål/380 kampe)
 Flest spillede kampe: Steve Perryman  (655 ligakampe) 
 Dyreste indkøb: Tanguy Ndombele (pris: £ 64.0m)
 Mest indbringende salg: Gareth Bale  (pris: £ 85.2m) 
 Mest succesfulde manager: Bill Nicholson  (en ligatitel, en UEFA-cup titel, en Cup Winners Cup titel, tre FA cuptitler samt to ligacuptitler)

Resultater i Premier League 
Premier League er Englands bedste række, og siden ligaens indførelse i 1992 har Tottenham haft følgende slutplaceringer i ligaen:

 1992/93: Nummer 8 (42 kampe, vundet 16, 11 uafgjorte, 15 tabte, 44 point, målscore: 60-66).
 1993/94: Nummer 15 (42 kampe, vundet 11, 12 uafgjorte, 19 tabte, 45 point, målscore: 54-59).
 1994/95: Nummer 7 (42 kampe, vundet 16, 14 uafgjorte, 12 tabte, 62 point, målscore: 66-58).
 Fra 1995-1996 38 kampe pr. sæson:
 1995/96: Nummer 8 (16 sejre, 13 uafgjorte, 9 tabte, 61 point, målscore: 50-38).
 1996/97: Nummer 10 (13 sejre, 7 uafgjorte, 18 tabte, 46 point, målscore: 44-51).
 1997/98: Nummer 14 (11 sejre, 11 uafgjorte, 16 tabte, 44 point, målscore: 44-56).
 1998/99: Nummer 11 (11 sejre, 14 uafgjorte, 13 tabte, 47 point, målscore: 47-50).
 1999/00: Nummer 10 (15 sejre, 8 uafgjorte, 15 tabte, 53 point, målscore: 57-49).
 2000/01: Nummer 12 (13 sejre, 10 uafgjorte, 13 tabte, 49 point, målscore: 47-54).
 2001/02: Nummer 9 (14 sejre, 8 uafgjorte, 16 tabte, 50 point, målscore: 49-53).
 2002/03: Nummer 10 (14 sejre, 8 uafgjorte, 16 tabte, 50 point, målscore: 51-62).
 2003/04: Nummer 14 (13 sejre, 6 uafgjorte, 19 tabte, 45 point, målscore: 47-57).
 2004/05: Nummer 9 (14 sejre, 10 uafgjorte, 14 tabte, 52 point, målscore: 47-41).
 2005/06: Nummer 5 (18 sejre, 11 uafgjorte, 9 tabte, 65 point, målscore: 53-38).
 2006/07: Nummer 5 (17 sejre, 9 uafgjorte, 12 tabte, 60 point, målscore: 57-54).
 2007/08: Nummer 11 (11 sejre, 13 uafgjorte, 14 tabte, 46 point, målscore: 66-61).
 2008/09: Nummer 8 (14 sejre, 9 uafgjorte, 15 tabte, 51 point, målscore: 45-45).
 2009/10: Nummer 4 (21 sejre, 7 uafgjorte, 10 tabte, 70 point, målscore: 67-41).
 2010/11: Nummer 5 (16 sejre, 14 uafgjorte, 8 tabte, 62 point, målscore: 72-43).
 2011/12: Nummer 4 (20 sejre, 9 uafgjorte, 9 tabte, 69 point, målscore 66-41).
 2012/13: Nummer 5 (21 sejre, 9 uafgjorte, 8 tabte, 72 point, målscore 66-46).
 2013/14: Nummer 6 (21 sejre, 6 uafgjorte, 11 tabte, 69 point, målscore: 55-51).
 2014/15: Nummer 5 (19 sejre, 7 uafgjorte, 12 tabte, 64 point, målscore: 58-53).
 2015/16: Nummer 3 (19 sejre, 13 uafgjorte, 6 tabte, 70 point, målscore:69-35).
 2016/17: Nummer 2 (26 sejre, 8 uafgjorte, 4 tabte, 86 point, målscore:86-26).
 2017/18: Nummer 3 (23 sejre, 8 uafgjorte, 7 tabte, 77 point, målscore:74-36).

 2018/19: Nummer 4 (23 sejre, 2 uafgjorte, 13 tabte, 71 point, målscore: 67-39).

Nuværende trup

Udlejet

Årets Spiller 
Som bestemt af medlemmer og sæsonkortholdere. (Kalenderår indtil 2005–06-sæsonen)

 1987  Gary Mabbutt
 1988  Chris Waddle
 1989  Erik Thorstvedt
 1990  Paul Gascoigne
 1991  Paul Allen
 1992  Gary Lineker
 1993  Darren Anderton
 1994  Jürgen Klinsmann
 1995  Teddy Sheringham
 1996  Sol Campbell

 1997  Sol Campbell
 1998  David Ginola
 1999  Stephen Carr
 2000  Stephen Carr
 2001  Neil Sullivan
 2002  Simon Davies
 2003  Robbie Keane
 2004  Jermain Defoe
 2005–06  Robbie Keane
 2006–07  Dimitar Berbatov

 2007–08  Robbie Keane
 2008–09  Aaron Lennon
 2009–10  Michael Dawson
 2010–11  Luka Modrić
 2011–12  Scott Parker
 2012–13  Gareth Bale
 2013–14  Christian Eriksen
 2014–15  Harry Kane
 2015–16  Toby Alderweireld
 2016–17  Christian Eriksen

 2017–18  Jan Vertonghen
 2018–19  Son Heung-min

Trofæer

Indenrigs 
 Liga 
 First Division:
 Vindere (2): 1950–51, 1960–61(D)
 Second Division:
 Vindere (2): 1919–20, 1949–50

Pokalturneringer
 FA Cup:
 Vindere (8): 1900–01, 1920–21, 1960–61(D), 1961–62, 1966–67, 1980–81, 1981–82, 1990–91
 Ligacuppen:
 Vindere (4): 1970–71, 1972–73, 1998–99, 2007–08
 FA Community Shield:
 Vindere (7): 1921, 1951, 1961, 1962, 1967*, 1981*, 1991* (*delt)

Europæisk 
 UEFA Champions League:
 Sølv (1): 2018–19
 UEFA Cup Winners Cup:
 Vindere (1): 1962–63
 UEFA Europa League:
 Vindere (2): 1971–72, 1983–84

Eksterne henvisninger 

 Klubbens officielle hjemmeside
 Spurs.dk White Hart Danes – Danmarks officielle fanklub for Tottenham Hotspur
 Engelsk fansite

Referencer 

 
Fodboldklubber i England
Etableret i 1882